Virtuosa

Ud over at kunne afspille dine cd'er kan Virtuosa en lang række imponerende ting. 

For hver eneste af dine lyd-cd'er kan du indtaste kunstner, titel på albummet og titlen på sangen, så husker programmet selv det hele til næste gang, du sætter cd'en i drevet. Du kan også knytte et billede til hver enkelt sang, og endelig kan du optage dine yndlingsnumre og gemme dem på harddisken.

Sådan laver du en liste over en plades indhold
Sæt lyd-cd'en i drevet.
Klik med højre musetast på et af numrene, og vælg Properties fra menuen, der dukker op.
Nu kan du skrive kunstnerens navn, titlen på albummet, og hvad sangen hedder.
Punktet Picture Filename giver dig mulighed for at bladre rundt på harddisken og finde et passende billede til illustration.
Klik på den røde knap med et V, og du er klar til næste nummer.

Optag dine numre, og gem dem på harddisken
I vinduet CD Player er der øverst en række knapper. Længst til venstre finder du Record, optage-knappen.
Klik på det nummer, du vil optage, og derefter på optage-knappen, så styrer programmet selv resten.
Du kan også højreklikke på nummeret og vælge Record fra menuen.
I løbet af den tid, det tager at spille nummeret, bliver det nu optaget på harddisken, og du kan fremover høre det uden at have cd'en i drevet. Samtidig bliver nummeret registreret i din musik-database, så du har adgang til det uden at skulle lede rundt på harddisken. Når optagelsen er færdig, dukker titlen op i vinduet Musik Data Base.

Virtuosa kan dog også andet end at spille lyd-cd'er. Klikker du på knappen med en mappe nederst i venstre hjørne, kan du åbne enhver tænkelig lyd-fil og afspille den. Virtuosa er ligeglad med, om det er en såkaldt wav, mp3, mid, eller hvad alle de forskellige lydfil-typer nu hedder. Virtuosa spiller dem bare.

Virtuosa kører kun under Windows 95.

Systemkrav
486 CPU
8 MB ram
11 MB diskplads

Afinstallation
Vælg "KontrolPanel", "Tilføj/Fjern programmer", find Virtuosa i listen, og tryk på knappen "Tilføj/Fjern". Det vil fjerne Virtuosa fra din computer.